CELEX: 52010PC0756
Language: mt
Date: 2010-12-16
Title: Proposta għal REGOLAMENT TAL-PARLAMENT EWROPEW U TAL-KUNSILL li jħassar ir-Regolament (KEE) Nru 429/73 u jagħmel dispożizzjonijiet speċjali għal importazzjonijiet ġewwa l-Komunità ta' ċerti oġġetti li jaqgħu taħt ir-Regolament (KEE) Nru 1059/69 u joriġinaw fit-Turkija u r-Regolament (KE) Nru 215/2000 li jġedded għas-sena 2000 il-miżuri stipulati fir-Regolament (KE) Nru 1416/95 li jistabbilixxi ċerti konċessjonijiet fil-forma ta’ kwoti tat-tariffa Komunitarja fl-1995 għal ċerti prodotti tal-agrikultura ipproċessati.

|

52010PC0756

/* KUMM/2010/0756 finali - COD 2010/0367 */  Proposta għal REGOLAMENT TAL-PARLAMENT EWROPEW U TAL-KUNSILL li jħassar ir-Regolament (KEE) Nru 429/73 u jagħmel dispożizzjonijiet speċjali għal importazzjonijiet ġewwa l-Komunità ta' ċerti oġġetti li jaqgħu taħt ir-Regolament (KEE) Nru 1059/69 u joriġinaw fit-Turkija u r-Regolament (KE) Nru 215/2000 li jġedded għas-sena 2000 il-miżuri stipulati fir-Regolament (KE) Nru 1416/95 li jistabbilixxi ċerti konċessjonijiet fil-forma ta’ kwoti tat-tariffa Komunitarja fl-1995 għal ċerti prodotti tal-agrikultura ipproċessati.  

	[pic] | IL-KUMMISSJONI EWROPEA |Brussel 16.12.2010KUMM(2010) 756 finali2010/0367 (COD)Proposta għalREGOLAMENT TAL-PARLAMENT EWROPEW U TAL-KUNSILLli jħassar ir-Regolament (KEE) Nru 429/73 u jagħmel dispożizzjonijiet speċjali għal importazzjonijiet ġewwa l-Komunità ta' ċerti oġġetti li jaqgħu taħt ir-Regolament (KEE) Nru 1059/69 u joriġinaw fit-Turkija u r-Regolament (KE) Nru 215/2000 li jġedded għas-sena 2000 il-miżuri stipulati fir-Regolament (KE) Nru 1416/95 li jistabbilixxi ċerti konċessjonijiet fil-forma ta’ kwoti tat-tariffa Komunitarja fl-1995 għal ċerti prodotti tal-agrikultura ipproċessati.MEMORANDUM TA’ SPJEGAZZJONIGħadd ta' atti li ġew adottati matul id-deċennji li għaddew kienu eżawrew l-effetti kollha tagħhom iżda, teknikament, għadhom fis-seħħ. Minħabba l-karattru temporanju tagħhom jew inkella minħabba li l-kontenut tagħhom ġie inkorporat f'atti sussegwenti dawn issa ma għadhomx fis-seħħ. Wara l-adeżjoni tal-Istati Membri l-ġodda, bosta miżuri marbuta mal-adeżjoni tagħhom issa ma għadhomx fis-seħħ. Il-Parlament Ewropew, il-Kunsill u l-Kummissjoni qablu, fil-ftehim interistituzzjonali dwar it-tfassil aħjar tal-liġijiet, li l-liġijiet Komunitarji għandhom jiġu aġġornati u kkondensati billi jiġu rrevokati l-atti li ma għadhomx jiġu applikati[1]. Atti li ma għadhomx rilevanti għandhom jitneħħew mill- 'acquis tal-Unjoni', sabiex tittejjeb it-trasparenza u ċ-ċertezza tal-liġi tal-Unjoni.Il-Kummissjoni wettqet diversi eżerċizzji sabiex tneħħi l-leġiżlazzjoni skaduta mill- acquis , fil-biċċa l-kbira billi tiddikjara l-atti rilevanti tal-Kummissjoni bħala skaduti. Aktar reċenti, il-Kummissjoni ddikjarat xi 250 att tal-agrikultura bħala skaduti, xi atti tal-agrikultura oħrajn u xi 60 att fil-qasam tal-kummerċ fil-prodotti tal-agrikultura ipproċessati se jkunu ddikjarati skaduti dalwaqt[2].Il-Kummissjoni identifikat żewġ atti tal-Kunsill fil-qasam tal-kummerċ fl-oġġetti li jirriżultaw mill-ipproċessar tal-prodotti tal-agrikultura, li huma bbażati fuq l-Artikolu 207 tat-Trattat dwar il-Funzjonament tal-Unjoni Ewopea (preċedentement art 133 tat-Trattat li jistabbilixxi l-Komunità Ewropea u qabel art 113 tat-Trattat li jistabbilixxi l-Komunità Ewropea), li eżawrew l-effetti prattiċi kollha, imma formalment għadhom fis-seħħ. Mhuwiex fl-ambitu tas-setgħat tal-Kummissjoni li tiddikjara l-atti li ġew adottati mill-Kunsill bħala atti li ma għadhomx fis-seħħ. Fl-interess taċ-ċertezza legali, il-Kummissjoni tissuġġerixxi li l-atti elenkati f'din il-proposta għandhom jitħassru mill-Kunsill.Din il-proposta tikkonċerna wkoll it-tneħħija tar-Regolament tal-Kunsill (KEE) Nru 429/73 li jiddetermina l-komponent stabbilit u mnaqqas tad-dazji fuq importazzjonijiet għall-prodotti tal-agrikultura pproċessati li joriġinaw fit-Turkija. Id-dispożizzjonijiet tagħha skadew għaliex id-Deċiżjoni Nru 1/95 tal-Kunsill ta' Assoċjazzjoni tat-Turkija u l-KE tat-22 ta' Diċembru 1995 dwar l-implimentazzjoni tal-fażi finali tal-Unjoni Doganali eliminat id-dazji doganali għall-oġġetti li joriġinaw fit-Turkija.Din il-proposta tikkonċerna wkoll it-tneħħija tar-Regolament tal-Kunsill (KEE) Nru 215/2000 li ġedded il-kwoti preferenzjali tat-tariffa għas-sena 2000 biss u li eżawrixxa l-effetti tiegħu kollha.Din il-proposta attwali hija simili għal dik prevista għal atti tal-agrikultura skaduti fil-Programm Kontinwu ta’ Simplifikazzjoni li ġie adottat fil-qafas tal-implimentazzjoni tal-istrateġija tal-Kummissjoni għas-simplifikazzjoni tal-ambjent regolatorju, kif ġie aġġornat dan l-aħħar - fid-dokument COM (2008) 712 l-Anness 2 mal-Programm Leġiżlattiv u ta' Ħidma tal-Kummissjoni tal-2009.2010/0367 (COD)Proposta għalREGOLAMENT TAL-PARLAMENT EWROPEW U TAL-KUNSILLli jħassar ir-Regolament (KEE) Nru 429/73 u jagħmel dispożizzjonijiet speċjali għal importazzjonijiet ġewwa l-Komunità ta' ċerti oġġetti li jaqgħu taħt ir-Regolament (KEE) Nru 1059/69 u joriġinaw fit-Turkija u r-Regolament (KE) Nru 215/2000 li jġedded għas-sena 2000 il-miżuri stipulati fir-Regolament (KE) Nru 1416/95 li jistabbilixxi ċerti konċessjonijiet fil-forma ta’ kwoti tat-tariffa Komunitarja fl-1995 għal ċerti prodotti tal-agrikultura ipproċessati.IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,Wara li kkunsidraw il-proposta mill-Kummissjoni Ewropea,Wara li ntbagħat l-abbozz tal-att leġiżlattiv lill-Parlamenti nazzjonali,Filwaqt li jaġixxu skont il-proċedura leġiżlattiva ordinarja,Billi:1.  It-titjib tat-trasparenza tal-liġi tal-Unjoni huwa element essenzjali tal-istrateġija għat-tfassil aħjar tal-liġijiet li l-istituzzjonijiet tal-Unjoni qed jimplimentaw. F'dak il-kuntest huwa xieraq li dawk l-atti li ma għadx għandhom effett reali jitneħħew mil-leġiżlazzjoni li hija fis-seħħ.2.  Ir-Regolament (KEE) Nru 429/73 tal-Kunsill tal-5 ta' Frar 1973 li jagħmel dispożizzjonijiet speċjali għal importazzjonijiet ġewwa l-Komunità ta' ċerti oġġetti li jaqgħu taħt ir-Regolament (KEE) Nru 1059/69 u li joriġinaw fit-Turkija[3] kien ġie adottat sabiex jiġi determinat il-komponent stabbilit u mnaqqas tad-dazji għall-prodotti tal-agrikultura pproċessati li joriġinaw fit-Turkija u impurtati fil-qafas tal-Protokoll Addizzjonali għall-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija, iffirmat fit-23 ta' Novembru 1970.3.  Peress li d-Deċiżjoni Nru 1/95 tal-Kunsill ta' Assoċjazzjoni tat-Turkija tal-KE tat-22 ta' Diċembru 1995 dwar l-implimentazzjoni tal-fażi finali tal-Unjoni Doganali[4]eliminat id-Dazji doganali għall-oġġetti li joriġinaw fit-Turkija, ir-Regolament (KEE) Nru 429/73 sar skadut.4.  Ir-Regolament tal-Kunsill (KE) Nru 215/2000 tal-24 ta’ Jannar 2000 li jġedded għas-sena 2000 il-miżuri stipulati fir-Regolament (KE) Nru 1416/95 li jistabbilixxi ċerti konċessjonijiet fil-forma ta’ kwoti tat-tariffa Komunitarja fl-1995 għal ċerti prodotti[5] tal-agrikultura ipproċessati kellu karattru temporanju, kien applikabbli biss fis-sena 2000 u eżawrixxa l-effetti tiegħu kollha.5.  Għal raġunijiet ta’ ċertezza u ċarezza legali, ir-Regolamenti (KEE) Nru 429/73 u (KE) Nru 215/2000 għandhom għalhekk jitħassru.ADOTTAW DAN IR-REGOLAMENT:Artikolu 1Ir-Regolamenti (KEE) Nru 429/73 u (KE) Nru 215/2000 huma mħassra.Artikolu 2Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C 321, 31.12.2003, p. 1.[2] ĠU C 30, 6.2.2009, p. 18.[3] ĠU L 59, 5.3.1973, p. 85.[4] ĠU L 35, 13.2.1996, p. 1.[5] ĠU L 24, 29.1.2000, p. 9.